Kun 14 indvandrerpolitikere i Danmarks ti største byer har fået en plads i kommunalbestyrelsen. En af dem er Nuuradiin S. Hussein, der stillede op for Socialdemokraterne. Han mener, at det er et stort demokratisk problem, at den etniske sammensætning i kommunalbestyrelsen er skæv. For når ni procent af befolkningen i Aalborg Kommune er af anden nationalitet end dansk, så skal de også føle sig repræsenteret, siger han til Ugebrevet A4. Han fik 1283 personlige stemmer til kommunalvalget. - Minoritetsgrupperne i Aalborg har bakket med 100 procent op og været en del af min valgkampskampagne, siger han til Ugebrevet A4. Integration er da også en mærkesag for socialdemokraten. - Jeg brænder for at få flere minoritetsunge og -voksne ind på arbejdsmarkedet og i uddannelse, og jeg vil gøre ekstra meget for, at især unge med anden etnisk baggrund får lettere ved at få praktikpladser og lærepladser, siger Nuuradiin S. Hussein til Ugebrevet A4.

Opsummering:
Nuuradiin S. Hussein er den første indvandrer nogensinde, der har fået en plads i kommunalbestyrelsen i Aalborg.